ddrg/super_eurlex huggingface dataset:
88/389/ETY: Neuvoston päätös, tehty 22 päivänä kesäkuuta 1988, komission laatimasta aromien valmistukseen käytettävien raaka-aineiden ja muiden aineiden luettelosta



Virallinen lehti nro L 184 , 15/07/1988 s. 0067 - 0067

Suomenk. erityispainos Alue 13 Nide 17 s. 0083

Ruotsink. erityispainos Alue 13 Nide 17 s. 0083



NEUVOSTON PÄÄTÖS, tehty 22 päivänä kesäkuuta 1988, komission laatimasta aromien valmistukseen käytettävien raaka-aineiden ja muiden aineiden luettelosta (88/389/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 artiklan, sekä katsoo, että neuvosto on antanut elintarvikkeisiin käytettäviä aromeita ja niiden valmistukseen käytettäviä raaka-aineita koskevan jäsenvaltioiden lainsäädännön lähentämisestä direktiivin 87/388/ETY(1) 22 päivänä kesäkuuta 1988, on ilmeistä, että tiedon hankkiminen aromien valmistukseen käytettävistä raaka-aineista ja muista aineista on suotavaa arvioitaessa toisaalta aromeihin ja niiden valmistukseen käytettäviin raaka-aineisiin liittyviä kysymyksiä ja toisaalta niitä koskevia tarvittavia yhteisön toimenpiteitä, ja asiaa koskevan tiedon hankkimista voidaan helpottaa siten, että komissio tekee luettelon kyseisistä raaka-aineista ja muista aineista, ON PÄÄTTÄNYT SEURAAVAA: 1 artikla 1. Komissio laatii 24 kuukauden kuluessa tämän päätöksen antamisesta ja kuultuaan jäsenvaltioita luettelon: - arominlähteistä, jotka muodostuvat elintarvikkeista, ja yrteistä ja mausteista, joita normaalisti pidetään elintarvikkeina; - arominlähteistä, jotka muodostuvat kasvis- tai eläinraakaaineista, joita ei normaalisti pidetä elintarvikkeina; - aromiaineista, joita saadaan soveltuvilla fysikaalisilla tai entsymaattisilla tai mikrobiologisilla menetelmillä kasvistai eläinraaka-aineista; - kemiallisesti syntesoiduista tai kemiallisesti erotetuista aromiaineista, jotka ovat kemiallisesti identtisiä sellaisissa elintarvikkeissa tai yrteissä tai mausteissa luontaisesti esiintyvien aromiaineiden kanssa, joita normaalisti pidetään elintarvikkeina; - kemiallisesti syntesoiduista tai kemiallisesti erotetuista aromiaineista, jotka ovat kemiallisesti identtisiä sellaisissa kasvis- tai eläinraakaaineissa luontaisesti esiintyvien aromiaineiden kanssa, joita ei normaalisti pidetä elintarvikkeina; - muista kemiallisesti syntesoiduista tai kemiallisesti erotetuista aromiaineista kuin neljännessä ja viidennessä luetelmakohdassa tarkoitetuista; - raaka-aineista, joita käytetään savuaromien ja paistoaromien valmistukseen ja reaktioolosuhteista, joissa niitä valmistetaan. 2. Komissio pitää 1 kohdassa tarkoitetun luettelon ajan tasalla. Tehty Luxemburgissa 22 päivänä kesäkuuta 1988. Neuvoston puolesta Puheenjohtaja M. BANGEMANN (1) EYVL N:o L 184, 15.7.1988, s. 61
88/452/ETY: Neuvoston päätös, tehty 30 päivänä kesäkuuta 1988, Euroopan talousyhteisön ja Marokon kuningaskunnan välillä tehdyn yhteistyösopimuksen lisäpöytäkirjasta



Virallinen lehti nro L 224 , 13/08/1988 s. 0017 - 0017

Suomenk. erityispainos Alue 11 Nide 14 s. 0131

Ruotsink. erityispainos Alue 11 Nide 14 s. 0131



NEUVOSTON PÄÄTÖS, tehty 30 päivänä kesäkuuta 1988, Euroopan talousyhteisön ja Marokon kuningaskunnan välillä tehdyn yhteistyösopimuksen lisäpöytäkirjasta (88/452/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 238 artiklan, ottaa huomioon komission suosituksen, ottaa huomioon Euroopan parlamentin yksimielisen ratkaisun(1) sekä katsoo, että Euroopan talousyhteisön ja Marokon kuningaskunnan välillä Rabatissa 27 päivänä huhtikuuta 1976 allekirjoitettu yhteistyösopimuksen lisäpöytäkirja(2), olisi hyväksyttävä, ON PÄÄTTÄNYT SEURAAVAA: 1 artikla Komissio hyväksyy lisäpöytäkirjan yhteistyösopimukseen Euroopan talousyhteisön ja Marokon kuningaskunnan välillä. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 8 artiklan mukaisen ilmoituksen(3) 3 artikla Tämä päätös astuu voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Luxemburgissa 30 päivänä kesäkuuta 1988. Neuvoston puolesta Puheenjohtaja Ch. SCHWARZ-SCHILLING (1) EYVL N:o L 187, 18.7.1988 (2) EYVL N:o L 264, 27.9.1978, s. 2 (3) Pöytäkirjan vomaantulopäivän julkaisee neuvoston pääsihteeristö Euroopan yhteisöjen virallisessa lehdessä.
88/598/ETY: Neuvoston päätös, tehty 21 päivänä marraskuuta 1988, Euroopan talousyhteisön ja Syyrian arabitasavallan yhteistyösopimuksen lisäpöytäkirjan tekemisestä



Virallinen lehti nro L 327 , 30/11/1988 s. 0057 - 0057

Suomenk. erityispainos Alue 11 Nide 14 s. 0190

Ruotsink. erityispainos Alue 11 Nide 14 s. 0190



NEUVOSTON PÄÄTÖS, tehty 21 päivänä marraskuuta 1988, Euroopan talousyhteisön ja Syyrian arabitasavallan yhteistyösopimuksen lisäpöytäkirjan tekemisestä (88/598/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen, ottaa huomioon Euroopan parlamentin puoltavan lausunnon(1), sekä katsoo, että olisi hyväksyttävä Brysselissä 18 päivänä tammikuuta 1977 allekirjoitetun Euroopan talousyhteisön ja Syyrian arabitasavallan yhteistyösopimuksen(2) lisäpöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Syyrian arabitasavallan yhteistyösopimuksen lisäpöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 5 artiklassa määrätyn ilmoituksen(3). 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 21 päivänä marraskuuta 1988. Neuvoston puolesta Puheenjohtaja Th. PANGALOS (1) EYVL N:o C 290, 14.11.1988 (2) EYVL N:o L 269, 27.9.1978, s. 2 (3) EYVL N:o L 327, 30.11.1988, s. 64
88/596/ETY: Neuvoston päätös, tehty 21 päivänä marraskuuta 1988, Euroopan talousyhteisön ja Israelin valtion sopimuksen neljännen lisäpöytäkirjan tekemisestä



Virallinen lehti nro L 327 , 30/11/1988 s. 0035 - 0035

Suomenk. erityispainos Alue 11 Nide 14 s. 0168

Ruotsink. erityispainos Alue 11 Nide 14 s. 0168



NEUVOSTON PÄÄTÖS, tehty 21 päivänä marraskuuta 1988, Euroopan talousyhteisön ja Israelin valtion sopimuksen neljännen lisäpöytäkirjan tekemisestä (88/596/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen(1), ottaa huomioon Euroopan parlamentin lausunnon(2), sekä katsoo, että olisi hyväksyttävä Brysselissä 11 päivänä toukokuuta 1975 allekirjoitetun Euroopan talousyhteisön ja Israelin valtion sopimuksen neljäs lisäpöytäkirja(3), ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Israelin valtion sopimuksen neljäs lisäpöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 8 artiklassa määrätyn ilmoituksen(4). 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 21 päivänä marraskuuta 1988. Neuvoston puolesta Puheenjohtaja Th. PANGALOS (1) EYVL N:o C 104, 21.4.1987, s. 8 (2) EYVL N:o C 290, 14.11.1988 (3) EYVL N:o L 136, 28.5.1975, s. 3 (4) EYVL N:o L 327, 30.11.1988, s. 56
88/597/ETY: Neuvoston päätös, tehty 21 päivänä marraskuuta 1988, Euroopan talousyhteisön ja Israelin valtion rahoitusyhteistyötä koskevan pöytäkirjan tekemisestä



Virallinen lehti nro L 327 , 30/11/1988 s. 0051 - 0051

Suomenk. erityispainos Alue 11 Nide 14 s. 0184

Ruotsink. erityispainos Alue 11 Nide 14 s. 0184



NEUVOSTON PÄÄTÖS, tehty 21 päivänä marraskuuta 1988, Euroopan talousyhteisön ja Israelin valtion rahoitusyhteistyötä koskevan pöytäkirjan tekemisestä (88/597/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen, ottaa huomioon Euroopan parlamentin puoltavan lausunnon(1), sekä katsoo, että olisi hyväksyttävä Euroopan talousyhteisön ja Israelin valtion rahoitusyhteistyötä koskeva pöytäkirja, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Israelin valtion rahoitusyhteistyötä koskeva pöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee pöytäkirjan 13 artiklan 1 kohdassa määrätyn ilmoituksen(2). 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 21 päivänä marraskuuta 1988. Neuvoston puolesta Puheenjohtaja Th. PANGALOS (1) EYVL N:o C 290, 14.11. 1988 (2) EYVL N:o L 327, 30.11.1988, s. 56
88/561/ETY: Neuvoston päätös, tehty 7 päivänä marraskuuta 1988, maanjäristyksessä Kreikassa syyskuussa 1986 vahingoittuneiden alueiden jälleenrakentamista varten myönnetystä yhteisön poikkeuksellisesta tuesta



Virallinen lehti nro L 309 , 15/11/1988 s. 0032 - 0032

Suomenk. erityispainos Alue 14 Nide 1 s. 0003

Ruotsink. erityispainos Alue 14 Nide 1 s. 0003



NEUVOSTON PÄÄTÖS, tehty 7 päivänä marraskuuta 1988, maanjäristyksessä Kreikassa syyskuussa 1986 vahingoittuneiden alueiden jälleenrakentamista varten myönnetystä yhteisön poikkeuksellisesta tuesta (88/561/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että osa Kreikan kansaa on joutunut vakavan onnettomuuden uhriksi syyskuussa 1986 tapahtuneessa maanjäristyksessä, ja on syytä lievittää onnettomuuden vaikutusta uhrien taloudelliseen ja sosiaaliseen tilanteeseen, maanjäristysalue käsittää eritoten Kalamatin kaupungin ja sitä ympäröivät Messenian hallintoalueeseen kuuluvat alueet, tilanteen poikkeuksellisuuden huomioon ottaen on aiheellista korjata sitä nopeasti ja tehokkaasti, Euroopan investointipankilla on mahdollisuus myöntää omista varoistaan lainoja tämän tavoitteen toteuttamiseksi, olisi säädettävä, että näihin lainoihin myönnetään korkotukea Euroopan yhteisöjen yleisestä talousarviosta, ja perustamissopimuksessa ei ole muuta määräystä kyseistä toimintaa koskevasta toimivallasta kuin 235 artikla, ON PÄÄTTÄNYT SEURAAVAA: 1 artikla Euroopan investointipankin omista varoistaan Kreikassa syyskuussa 1986 tapahtuneessa maanjäristyksessä vaurioituneille alueille tehtäviin investointeihin myöntämien lainojen saajat voivat saada Euroopan yhteisöjen yleisestä talousarviosta maksettavaa korkotukea 100 miljoonan ecun rajoissa. Komissio myöntää Kreikan viranomaisten esittämien hankkeiden perusteella kyseistä korkotukea, joka vahvistetaan vuosittain 3 prosentiksi korkeintaan kahdeksitoista vuodeksi. 2 artikla Tätä päätöstä sovelletaan 1 päivästä tammikuuta 1989. Tehty Brysselissä 7 päivänä marraskuuta 1988. Neuvoston puolesta Puheenjohtaja P. ROUMELIOTIS (1) EYVL N:o C 187, 18.7.1988, s. 186
88/493/ETY: Komission päätös, tehty 8 päivänä syyskuuta 1988, tiettyjen rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä tehdyn päätöksen 87/309/ETY muuttamisesta



Virallinen lehti nro L 261 , 21/09/1988 s. 0027 - 0027

Suomenk. erityispainos Alue 3 Nide 27 s. 0159

Ruotsink. erityispainos Alue 3 Nide 27 s. 0159



KOMISSION PÄÄTÖS, tehty 8 päivänä syyskuuta 1988, tiettyjen rehukasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä tehdyn päätöksen 87/309/ETY muuttamisesta (88/493/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 88/380/ETY(2), ja erityisesti sen 10 artiklan 1 kohdan a alakohdan viimeisen virkkeen, sekä katsoo, että rehukasvien siemeniä saa tavallisesti pitää kaupan ainoastaan, jos niiden pakkaukset on direktiivin 66/401/ETY säännösten mukaisesti varustettu virallisella etiketillä, ilmoitettavien tietojen painaminen pysyvästi suoraan pakkaukseen voidaan kuitenkin sallia vahvistetun etiketin mallin mukaisesti, komissio on päätöksellään 87/309/ETY(3) jo antanut tällaisen luvan, viljakasvien siemenpakkauksissa ilmoitettavien tietojen pysyvästi suoraan pakkaukseen painamisen hyväksymisestä 17 päivänä heinäkuuta 1980 tehdyssä komission päätöksessä 80/755/ETY(4), sellaisena kuin se on viimeksi muutettuna päätöksellä 81/109/ETY(5), annettiin vastaava lupa viljakasvien siementen osalta; kyseisen päätöksen mukaan suoraan pakkaukseen painettavien tai leimattavien ilmoitettavien tietojen määrä näytteitä otettaessa on vähäisempi kuin rehukasvien siemenillä, päätöstä 87/309/ETY sovellettaessa on ilmennyt, että päätöstä olisi muutettava niin, että määräykset suoraan pakkaukseen painettavista tai leimattavista ilmoitettavista tiedoista näytteitä otettaessa vastaavat päätöksessä 80/755/ETY viljakasvien siemenille vahvistettuja määräyksiä, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN, 1 artikla Korvataan päätöksen 87/309/ETY 1 artiklan 2 kohdan c ala-kohdassa ilmaisu "liitteessä IV olevan A kohdan a alakohdan 3, 3 a ja 6 luetelmakohdassa" ilmaisulla "liitteessä IV olevan A osan I kohdan a alakohdan 3 ja 3 a alakohdassa". 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä syyskuuta 1988. Komission puolesta Frans ANDRIESSEN Varapuheenjohtaja (1) EYVL N:o 125, 11.7.1966, s. 2298/66 (2) EYVL N:o L 187, 16.7.1988, s. 31 (3) EYVL N:o L 155, 16.6.1987, s. 26 (4) EYVL N:o L 207, 9.8.1980, s. 37 (5) EYVL N:o L 64, 11.3.1981, s. 13
88/89/ETY: Neuvoston päätös, tehty 22 päivänä helmikuuta 1988, täydentävän pöytäkirjan tekemisestä Euroopan talousyhteisön ja Turkin väliseen assosiointisopimukseen



Virallinen lehti nro L 053 , 27/02/1988 s. 0090 - 0090

Suomenk. erityispainos Alue 3 Nide 26 s. 0059

Ruotsink. erityispainos Alue 3 Nide 26 s. 0059



NEUVOSTON PÄÄTÖS, tehty 22 päivänä helmikuuta 1988, täydentävän pöytäkirjan tekemisestä Euroopan talousyhteisön ja Turkin väliseen assosiointisopimukseen (88/89/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission suosituksen, ottaa huomioon Euroopan parlamentin lausunnon(1), sekä katsoo, että olisi hyväksyttävä Ankarassa 12 päivänä syyskuuta 1963 allekirjoitettu täydentävä pöytäkirja(2) Euroopan talousyhteisön ja Turkin väliseen assosiointisopimukseen, ON PÄÄTTÄNYT SEURAAVAA: 1 artikla Hyväksytään yhteisön puolesta täydentävä pöytäkirja Euroopan talousyhteisön ja Turkin väliseen assosiointisopimukseen. Pöytäkirjan teksti on liitetty tähän päätökseen. 2 artikla Neuvoston puheenjohtaja toimittaa pöytäkirjan 4 artiklassa määrätyn tiedoksiantamisen (3). 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 22 päivänä helmikuuta 1988. Neuvoston puolesta Puheenjohtaja H.-D. GENSCHER (1) Lausunto on annettu 20 päivänä tammikuuta 1988. (2) EYVL N:o 217, 29.12.1964, s. 3687/64. (3) Neuvoston pääsihteeristö julkaisee pöytäkirjan Euroopan yhteisöjen virallisessa lehdessä.
88/641/ETY: Neuvoston päätös, tehty 19 päivänä joulukuuta 1988, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä tehdyn neuvoston päätöksen 81/121/ETY muuttamisesta



Virallinen lehti nro L 356 , 24/12/1988 s. 0073 - 0073

Suomenk. erityispainos Alue 1 Nide 2 s. 0102

Ruotsink. erityispainos Alue 1 Nide 2 s. 0102



NEUVOSTON PÄÄTÖS, tehty 19 päivänä joulukuuta 1988, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä tehdyn neuvoston päätöksen 81/121/ETY muuttamisesta (88/641/ETY) EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan, sekä katsoo, että viimeksi tehdyn mukauttamisen jälkeen tapahtuneen hotelli- ja ravintolahintojen nousun vuoksi on aiheellista mukauttaa 1 päivä tammikuuta 1989 alkaen talous- ja sosiaalikomitean jäsenille, varajäsenille ja asiantuntijoille myönnettäviä päivärahoja, jotka on vahvistettu 3 päivänä maaliskuuta 1981 tehdyllä neuvoston päätöksellä 81/121/ETY (), sellaisena kuin se on viimeksi muutettuna 5 päivänä joulukuuta 1985 tehdyllä neuvoston päätöksellä 85/538/ETY (), ON PÄÄTTÄNYT SEURAAVAA: 1 artikla Muutetaan 3 päivänä maaliskuuta 1981 tehtyä neuvoston päätöstä 81/121/ETY, sellaisena kuin se on viimeksi muutettuna päätöksellä 85/538/ETY, seuraavasti: - korvataan 2 artiklan ensimmäisessä luetelmakohdassa 4000 Belgian frangia 4 450 Belgian frangilla, - korvataan 2 artiklan toisessa luetelmakohdassa 2 600 Belgian frangia 3000 Belgian frangilla. 2 artikla Tämä päätös tulee voimaan 1 päivänä tammikuuta 1989. Tehty Brysselissä 19 päivänä joulukuuta 1988. Neuvoston puolesta Puheenjohtaja Th. PANGALOS () EYVL N:o L 67, 12.3.1981, s. 29 () EYVL N:o L 334, 12.12.1985, s. 24
88/646/ETY: Neuvoston päätös, tehty 21 päivänä joulukuuta 1988, Euroopan talousyhteisön ja Algerian demokraattisen kansantasavallan välisestä kirjeenvaihtona tehdystä Algeriasta peräisin olevien tomaattitiivisteiden tuontia yhteisöön koskevasta sopimuksesta



Virallinen lehti nro L 358 , 27/12/1988 s. 0013 - 0015

Suomenk. erityispainos Alue 3 Nide 28 s. 0043

Ruotsink. erityispainos Alue 3 Nide 28 s. 0043



NEUVOSTON PÄÄTÖS, tehty 21 päivänä joulukuuta 1988, Euroopan talousyhteisön ja Algerian demokraattisen kansantasavallan välisestä kirjeenvaihtona tehdystä Algeriasta peräisin olevien tomaattitiivisteiden tuontia yhteisöön koskevasta sopimuksesta (88/646/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Algerian demokraattisen kansantasavallan ja Euroopan talousyhteisön välinen yhteistyösopimus(1) allekirjoitettiin 26 päivänä huhtikuuta 1976, ja se tuli voimaan 1 päivänä marraskuuta 1978, ja olisi vahvistettava Euroopan talousyhteisön ja Algerian demokraattisen kansantasavallan välinen kirjeenvaihtona tehty Algeriasta peräisin olevien tomaattitiivisteiden tuontia yhteisöön koskeva sopimus, ON TEHNYT TÄMÄN PÄÄTÖKSEN: 1 artikla Hyväksytään yhteisön puolesta Euroopan talousyhteisön ja Algerian demokraattisen kansantasavallan välinen kirjeenvaihtona tehty Algeriasta peräisin olevien tomaattitiivisteiden tuontia yhteisöön koskeva sopimus, Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti. 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU (1) EYVL N:o L 263, 27.9.1978, s. 2
88/662/ETY: Neuvoston päätös, tehty 21 päivänä joulukuuta 1988, vuoden 1987 kansainvälisen luonnonkumisopimuksen väliaikaisesta soveltamisesta



Virallinen lehti nro L 382 , 31/12/1988 s. 0039 - 0039

Suomenk. erityispainos Alue 11 Nide 14 s. 0209

Ruotsink. erityispainos Alue 11 Nide 14 s. 0209



NEUVOSTON PÄÄTÖS, tehty 21 päivänä joulukuuta 1988, vuoden 1987 kansainvälisen luonnonkumisopimuksen väliaikaisesta soveltamisesta (88/662/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 116 artiklan, ottaa huomioon komission ehdotuksen, sekä katsoo, että vuoden 1979 kansainvälinen luonnonkumisopimus on lakannut olemasta voimassa, päätöksen 88/107/ETY(1) mukaisesti yhteisö ja sen jäsenvaltiot ovat allekirjoittaneet vuoden 1987 kansainvälisen luonnonkumisopimuksen, jäljempänä "vuoden 1987 sopimus", 18 päivänä joulukuuta 1987, ja on suotavaa varmistaa vuoden 1987 sopimuksen väliaikainen voimaantulo viimeistään 1 päivänä tammikuuta 1989; tämän vuoksi on tarpeen, että yhteisö ja sen jäsenvaltiot, tätä varten vaadittavien sisäisten menettelyjensä mukaisesti ja heti niiden suorittamisen jälkeen, ilmoittavat Yhdistyneiden Kansakuntien pääsihteerille aikomuksestaan soveltaa vuoden 1987 sopimusta väliaikaisesti, ON PÄÄTTÄNYT SEURAAVAA: 1 artikla Yhteisö ja sen jäsenvaltiot, suoritettuaan vaadittavat sisäiset menettelyt, ilmoittavat Yhdistyneiden Kansakuntien pääsihteerille aikomuksestaan soveltaa vuoden 1987 kansainvälistä luonnonkumisopimusta väliaikaisesti sopimuksen 59 artiklan 1 kohdan ja 60 artiklan 2 kohdan mukaisesti. 2 artikla Neuvoston puheenjohtaja nimeää henkilön, jolla on oikeus tehdä vuoden 1987 sopimuksen väliaikaista soveltamista koskeva ilmoitus yhteisön puolesta. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU (1) EYVL N:o L 58, 3.3.1988, s. 18
89/149/Euratom: Komission päätös, tehty 10 päivänä helmikuuta 1989, komission yhteisön puolesta tekemästä Euroopan atomienergiayhteisön ja Japanin hallituksen välisestä yhteistyösopimuksesta hallitun lämpöydinfuusion alalla



Virallinen lehti nro L 057 , 28/02/1989 s. 0062 - 0062

Suomenk. erityispainos Alue 12 Nide 2 s. 0085

Ruotsink. erityispainos Alue 12 Nide 2 s. 0085



KOMISSION PÄÄTÖS, tehty 10 päivänä helmikuuta 1989, komission yhteisön puolesta tekemästä Euroopan atomienergiayhteisön ja Japanin hallituksen välisestä yhteistyösopimuksesta hallitun lämpöydinfuusion alalla (89/149/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen alakohdan, sekä katsoo, että neuvosto hyväksyy 23 päivänä tammikuuta 1989 tehdyllä päätöksellä Euroopan atomienergiayhteisön ja Japanin hallituksen välisen yhteistyösopimuksen tekemisen hallitun lämpöydinfuusion alalla, ON PÄÄTTÄNYT SEURAAVAA: 1 artikla Euroopan atomienergiayhteisön ja Japanin hallituksen välinen yhteistyösopimus hallitun lämpöydinfuusion alalla tehdään yhteisön puolesta. Yhteistyösopimus on tämän päätöksen liitteenä. 2 artikla Komission puheenjohtajalla on oikeus nimetä henkilö, jolla on valtuudet allekirjoittaa sopimus Euroopan atomienergiayhteisöä sitovasti. Tehty Brysselissä 10 päivänä helmikuuta 1989. Komission puolesta Filippo M. PANDOLFI Varapuheenjohtaja